Návrh na zrušenie úloh a zmenu znenia úlohy
z uznesenia vlády SR č. 446 z 13. 5. 2004

Uznesenie vlády SR č. 446 zo dňa 13. mája 2004  Záverečné vyhodnotenie Akčného plánu predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie na obdobie rokov 2002 – 2003 a návrh Akčného plánu predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie na obdobie rokov 2004 – 2005:

Úloha C.16: uložená vedúcemu Úradu vlády SR
v nadväznosti na úlohu B.7 uznesenia vlády SR č. 429 z 5. mája 2004 zaradiť do návrhu programovej štruktúry rozpočtovej kapitoly Úradu vlády SR v roku 2005 medzirezortný program Podpora multikultúrneho charakteru spoločnosti pod gesciou Úradu vlády SR, v rámci ktorého bude zabezpečené financovanie aktivít akčného plánu,
Termín: do 30.júna 2004
Návrh: zrušiť úlohu
Zdôvodnenie:  Úlohy C.16, C.17 a E.1 predmetného uznesenia reagovali na potrebu zahrnúť finančné požiadavky aktivít Akčného plánu do návrhu rozpočtových kapitol predkladaných Ministerstvu financií SR v rámci medzirezortného programu „Podpora multikultúrneho charakteru spoločnosti“.  Rozpracovanosť návrhov rozpočtov rozpočtových kapitol však zapríčinila, že nie všetky zainteresované ministerstvá predložili možnosť zapracovať aktivity Akčného plánu do vlastných rozpočtov.  V nadväznosti na túto skutočnosť sa navrhuje zrušenie pôvodného zámeru zriadiť medzirezortný program „Podpora multikultúrneho charakteru spoločnosti“.

Úloha C.17: uložená  podpredsedovi vlády a ministrovi spravodlivosti
ministrovi vnútra
ministrovi práce, sociálnych vecí a rodiny
ministrovi školstva
ministrovi zdravotníctva
ministrovi zahraničných vecí
vedúcemu Úradu vlády SR
v nadväznosti na úlohu B.7 uznesenia vlády SR č. 429 z 5. mája 2004 zapracovať do návrhu rozpočtovej kapitoly predloženému Ministerstvu financií SR v rámci medzirezortného programu Podpora multikultúrneho charakteru spoločnosti nároky na finančné zabezpečenie aktivít akčného plánu
Termín: do 30. júna 2004
Návrh:
1) zrušiť úlohu pre   podpredsedu vlády a ministra spravodlivosti
ministra vnútra
ministra práce, sociálnych vecí a rodiny
ministra školstva
ministra zdravotníctva
ministra zahraničných vecí
2) zmeniť znenie úlohy pre vedúceho Úradu vlády SR nasledovne:
"v nadväznosti na úlohu B.6. uznesenia č. 429/2004 zapracovať do návrhu rozpočtu rozpočtovej kapitoly Úradu vlády SR na rok 2005 v rámci programu "Tvorba a implementácia politík" predloženého Ministerstvu financií SR pre podprogram "Podpora multikultúrneho charakteru spoločnosti", nároky na finančné zabezpečenie aktivít Akčného plánu predchádzania všetkým formám diskriminácie, rasizmu, xenofóbie, antisemitizmu a ostatným prejavom  intolerancie"
Zdôvodnenie:  V nadväznosti na zrušenie medzirezortného programu v úlohe C.16 sa rušia aj úlohy konkrétnym členom vlády na zriadenie podprogramov spomenutého medzirezortného programu.  Zároveň sa zmenou znenia úlohy pre vedúceho Úradu vlády SR transformuje zrušený medzirezortný program na podprogram v rozpočtovej kapitole Úradu vlády SR.

Odporúčanie E.1: adresované generálnemu prokurátorovi
v nadväznosti na úlohu B.7 uznesenia vlády SR č. 429 z 5. mája 2004 zapracovať do návrhu rozpočtovej kapitoly predloženému Ministerstvu financií SR v rámci medzirezortného programu Podpora multikultúrneho charakteru spoločnosti pod gesciou Úradu vlády SR nároky na finančné zabezpečenie aktivít akčného plánu
Termín: do 30.júna 2004
Návrh: zrušiť odporúčanie generálnemu prokurátorovi
Zdôvodnenie:  V nadväznosti na zrušenie medzirezortného programu v úlohe C.16 sa ruší aj odporúčanie generálnemu prokurátorovi zriadiť podprogram spomenutého medzirezortného programu.